News Update: โลกอาลัย ควีนเอลิซาเบธที่ 2 สวรรคต "พระเจ้าชาร์ลส์ที่ 3" เป็นประมุขอังกฤษองค์ใหม่ อังกฤษในรัชกาลใหม่ จะเปลี่ยนแปลงไปอย่างไร? - FINNOMENA
สมเด็จพระราชินีนาถเอลิซาเบธที่ 2 กษัตริย์ผู้ครองราชย์ยาวนานที่สุดของสหราชอาณาจักรเสด็จสวรรคตแล้ว ที่ปราสาทบัลมอรัล ในสกอตแลนด์ ขณะมีพระชนมพรรษา 96 พรรษา หลังครองราชย์มา 70 ปี
9 ก.ย. 2565

สมเด็จพระราชินีนาถเอลิซาเบธที่ 2 กษัตริย์ผู้ครองราชย์ยาวนานที่สุดของสหราชอาณาจักรเสด็จสวรรคตแล้ว ที่ปราสาทบัลมอรัล ในสกอตแลนด์ ขณะมีพระชนมพรรษา 96 พรรษา หลังครองราชย์มา 70 ปี
สมเด็จพระราชินีนาถเอลิซาเบธที่ 2 ขึ้นครองราชย์ในปี 1952 และทรงเป็นประจักษ์พยานในการเปลี่ยนแปลงทางสังคมมากมาย โดยอดีตเจ้าฟ้าชายชาร์ลส์จะเป็นผู้สืบทอดราชบัลลังก์เป็นประมุของค์ใหม่แห่งสหราชอาณาจักร ใช้พระนาม “พระเจ้าชาร์ลส์ที่ 3”
อังกฤษในรัชกาลใหม่ “พระเจ้าชาร์ลส์ที่ 3” จะเปลี่ยนแปลงไปอย่างไรบ้าง?
💷 เหรียญและธนบัตร
เหรียญและธนบัตรรุ่นใหม่จะมีพระบรมสาทิสลักษณ์ของพระเศียรกษัตริย์องค์ใหม่ และจะหันพระพักตร์ไปทางฝั่งตรงข้ามของกษัยริย์พระองค์ก่อน ซึ่งเป็นธรรมเนียมนับตั้งแต่มีการฟื้นฟูระบอบกษัตริย์เมื่อปี 1660
โดยสมเด็จพระราชินีนาถเอลิซาเบธที่ 2 เป็นพระมหากษัตริย์พระองค์แรกที่ประทับบนธนบัตรของธนาคารกลางอังกฤษ
ธนาคารกลางอังกฤษยืนยันว่า เหรียญและธนบัตรที่มีพระบรมสาทิสลักษณ์ของควีนเอลิซาเบธที่ 2 ยังเป็นเงินที่ชำระหนี้ได้ตามกฎหมาย โดยเหรียญและธนบัตรรุ่นเก่าจะยังคงอยู่ในระบบจนกว่าจะถูกแทนที่ด้วยเหรียญและธนบัตรใหม่ตามเวลา
คาดว่า จะมีการออกแสตมป์แบบใหม่ที่มีพระบรมสาทิสลักษณ์ของกษัตริย์พระองค์ใหม่เช่นกัน
🇬🇧 เพลงชาติและพระราชลัญจกร
ชื่อเพลงชาติจะเปลี่ยนจากชื่อ “God Save the Queen” (ขอพระเจ้าทรงคุ้มครองพระราชินี) เป็น “God Save the King” (ขอพระเจ้าทรงคุ้มครองพระราชา) ซึ่งเพลงฉบับปัจจุบันมีที่มาตั้งแต่สมัยศตวรรษที่ 18
จะมีการเปลี่ยนแปลงพระราชลัญจกรของสมเด็จพระราชินีนาถเอลิซาเบธที่ 2 ซึ่งเป็นตัวอักษร “EIIR” ใต้มงกุฎเซนต์เอ็ดเวิร์ด โดยพระราชลัญจกรของกษัตริย์อังกฤษปรากฏบนวัตถุหลายอย่าง ตั้งแต่ตู้ไปรษณีย์ไปจนถึงเครื่องแบบตำรวจ ทั้งนี้ ตามธรรมเนียมแล้ว พระราชลัญจกรและตราแผ่นดินจะถูกเปลี่ยนไปตามรัชกาล
อ้างอิง:
https://www.bbc.com/thai/international-62839989 
https://www.voathai.com/a/6737200.html 
https://www.reuters.com/world/uk/bank-england-says-banknotes-featuring-queens-image-remain-legal-tender-2022-09-08/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ควีนเอลิซาเบธที่ 2
อังกฤษ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA